hu hu hu hu hu hu hu hu hu hu hu en de jv hu hu hu hu hu hu hu hu hu hu hu hu hu id es en de hu hu hu hu hu hu hu pt hu hu hu hu hu hu hu hu en hu en hu hu hu hu hu hu hu hu en hu ru hu hu hu hu hu hu hu hu hu hu hu en en hu hu hu hu hu hu hu en hu hu de hu jv hu hu hu hu hu hu hu hu hu hu hu en hu hu hu hu hu hu hu hu hu hu fr hu hu hu en hu hu hu hu hu hu hu en en en en en en en en en en en en
Hitelt vennél fel? Mutatom, hogyan tervezd a futamidőt és a törlesztőrészletet - Egyről a kettőre
Korszerűsítés – felújítás célú jelzáloghitel
Kamatláb, futamidő, törlesztőrészlet, THM – rengeteg megfontolandó tényezővel találkozhatunk, ha hitelfelvételre adnánk a fejünket. Mivel észszerű a kölcsönszerződést nem könnyelműen megkötni, érdemes is jól átgondolni ezeket a részleteket. Ennek érdekében az alábbiakban összeszedtem, milyen szempontokat érdemes mérlegelni hitelfelvétel előtt, hogyan érdemes megtervezni a havi törlesztőrészletet vagy egy már meglévő befektetési stratégia esetén akár az esetleges előtörlesztéseket is.
Az első és legfontosabb tényező a hitel kiválasztásakor a kamat. Ezzel egyrészt a kölcsön kapott pénz árát fizetjük meg, másrészt pedig azt, hogy a jövőben hogyan fog változni a pénz értéke. Egy év múlva ugyanis a kezünkben lévő 100 forint a pénz romlása, vagyis az infláció miatt kevesebbet fog érni – a banknak pedig ezt is bele kell kalkulálnia az általa összeállított hitelkonstrukciókba. A kamat értékénél azt az általános szabályt érdemes észben tartani, hogy minél nagyobb a bank kockázata egy adott kölcsönügylet esetén, annál magasabb a kamat. A pontos, végső érték számos tényezőtől függ, például a hitelbírálat eredményétől, a hitel céljától és a kamatperiódustól is, mégis ez az első számú alapszabály.
A hitelbírálat során a bank széles körűen megvizsgálja, hogy az ügyfél adottságai, jövedelme és jelzáloghitel esetén például az ingatlanfedezet alapján milyen kamat mellett adja a hitelt, valamint azt is figyelembe veszi, milyen célra fordítja az ügyfél az adott kölcsönösszeget. Alapvetően mások a szabad felhasználású hitelek, mint a jelzáloghitelek vagy a hitelkiváltásra szánt kölcsönök kamatfeltételei.
Tekintsd meg az aktuális kamatokat a hitelkalkulátor segítségével.
Forrás: Kelly Sikkema on Unsplash
Hitelfelvétel előtt a másik legfontosabb tényező, amelyet figyelembe kell venni, az a kamatperiódus, vagyis az, hogy egy adott hitel kamata milyen időközönként változhat. Ennek megválasztásakor tulajdonképpen azt érdemes megfontolni, mennyire kockázatérzékeny valaki, vagyis mennyire törekszik a biztonságra.
Alapvetően ugyanis a rövid kamatperiódusú hitelek törlesztőrészlete a referenciakamat változása miatt 3-6-12 havonta változhat, így hirtelen kamatkörnyezet-változás esetén akár a duplájára is nőhet a törlesztőrészlet, de jelentősen csökkenhet is. Aki nehezen viseli a gyakori változásokat, annak szerencsésebb választás lehet a hosszabb, vagyis ötéves, tízéves, esetleg fix kamatperiódusú hitel, ez azonban természetesen „drágább”, magasabb kamatozású konstrukció. A jelen pénzügypiaci környezetben azonban nem annyira élesek a különbségek a rövid és a hosszú kamatperiódusú hitelek kamatlábai között, így manapság kevesebb kezdeti pénzügyi előnye van annak, aki kockáztat és rövidebb kamatperiódust választ, így számos egyéb ok miatt is, de ritkán választanak mostanában éven belüli kamatperiódusú jelzáloghitelt.
Tippek és trükkök kamatperiódus-választáshoz
Vagyis van, aki nem szereti a kockázatot és van, aki jobban viseli a bizonytalanságot. Ezt mindenkinek saját magának kell eldöntenie magáról, azonban sok esetben azt látom, hogy akár kockázatérzékenységi okokból, akár a „kedvező” 5-10-15 éves kamatperiódusú hitelek miatt (a jobb lehetőségek kamatai a hosszú távú inflációs cél közelében szóródnak) az ügyfelek jellemzően hosszabb kamatperiódust választanak, így vizsgáljuk meg ezt az esetet: Ha megfelelően átgondoljuk a lehetőségeinket és igyekszünk kiküszöbölni a kockázatokat, akkor megoldható, hogy a kamatok ingadozása ellenére is fenntartható maradjon a hitelvisszafizetés. Például mivel egy hitel akár öt év múlva is kiváltható, ha valaki 15 évre biztosítaná be a hitelét, akkor első alkalommal öt-tízéves kamatperiódusú kölcsönt érdemes választania, amelyet öt év után egy tízéves kamatperiódusú hitelre váltással (hitelkiváltással vagy bankon belüli kamatperiódus-váltással) a következő tíz évre is biztonságban tudhat.
Lakáshitel felvételét megelőzően érdemes azt is átgondolni, hogy mennyi időre tervezünk az adott ingatlannal. Ha már előre tudjuk, hogy tíz éven belül a család növekedése vagy éppen csökkenése miatt le fogjuk cserélni egy kisebbre vagy nagyobbra, akkor ahhoz érdemes igazítani mind a kamatperiódust, mind a futamidőt. Hasonlóképpen érdemes kalkulálni a lejáró megtakarításokkal, bónuszokkal, esetleges örökségekkel is, mivel ezek előtörlesztésével jelentősen csökkenthető a futamidő – és ebben az esetben pénzügyi szempontból ezt a valós futamidőt érdemes a kamatperiódus-választással bebiztosítani.
Hogyan érdemes átgondolni a futamidőt hitelfelvételkor?
Az kiderülhetett, hogy a visszafizetendő kamat összege így nem csupán a kamatlábtól és a kamatperiódustól függ, hanem a futamidő mértékétől is. Általános szabályként az mondható el, hogy minél hosszabb a futamidő, annál alacsonyabb a havi törlesztőrészlet nagysága – de sajnos hosszú távon viszont így sokkal többet kell a banknak visszafizetni, ugyanis a kamatos kamat hatás miatt a kamatok összeadódnak és egyre csak sokszorozódnak. Például ötéves futamidő és 3,5 százalékos kamat mellett a felvett hitel összegének 9,15 százalékát kell majd kamatra költeni, míg harmincéves futamidőnél ez 61,66 százalék!
Szóval hosszú távon egyáltalán nem olcsóbb a hosszabb futamidejű hitel, viszont sokan nem tudnak/szeretnének fixen bevállalni egy magasabb havi törlesztőrészletet, hisz elég nehéz 5-10 éve előre tudni, hogy mi lesz. Ilyen esetben lehet jó az előtörlesztés, amely egyfajta köztes megoldásként lerövidítheti a futamidőt és így a visszafizetendő kamat mértékét is, ugyanakkor a törlesztőrészletet is alacsonyan tartható. Erről az előtörlesztésekről szóló cikkemben írok részletesebben.
A törlesztőrészlet és a futamidő optimális megállapításához mindenesetre a következő tényezőket érdemes átgondolni:
Bevételszerkezet, ezen belül a havi törlesztésre szánható és esetleges időszakos bevételek
Előreláthatólag növekvő vagy csökkenő bevétel
Gyermekszületés esetén járó előtörlesztés
Ingatlan esedékes értékesítési szándéka
A hitelfelvétel előtt ezeket mind átbeszélheted velem, a kialakuló paraméterek alapján lemodellezzük a személyre szabott esetet és ennek megfelelően választunk kamatlábat, törlesztőrészletet, futamidőt és kamatperiódust. Az átfogóbb cél természetesen az, hogy a futamidőt és a havi biztosan fizetendő összeget úgy állítsuk be, hogy kényelmesen fizethető legyen, de a várható előtörlesztéseket figyelembe véve az összes kamatfizetést is igyekszünk minimalizálni, ha a befektetési szokásaid szerint ez a legjobb alternatívád.  Ugye így már nem is tűnik olyan bonyolultnak?
Tags: alapkamat, futamidő, hitel, hitelezés, hitelkamat fixálás, kamat, kamatfixálás, kamatláb, kamatperiódus, kölcsön, törlesztőrészlet
https://www.egyrolakettore.hu/wp-content/uploads/2020/08/markus-winkler-IrRbSND5EUc-unsplash-scaled.jpg 1707 2560 HurkeczJudit https://www.egyrolakettore.hu/wp-content/uploads/2020/01/egyről-a-kettőre-logó-vektor.jpg HurkeczJudit2020-08-24 10:00:382020-08-16 22:51:25Hitelt vennél fel? Mutatom, hogyan tervezd a futamidőt és a törlesztőrészletet
Riadó! CSOK és babaváró hitel változások 2020-ban
Photo by Moose photos from Pexel Azonnal kell fixálni a hiteleket?
Miért érdemes átgondolni a hiteled a járvány hatására?
MNB Zöld hitel részletek és feltételek
Mi az a BUBOR? Milyen kamatperiódus illik hozzád?
CSOK, otthonfelújítás, ÁFA: Megnéztük, hogyan változnak a családtámogatások 2021-ben
Want to join the discussion?
Feel free to contribute!
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
alapkamat (4) babaváró hitel (6) bank (8) bankválasztás (8) befektetés (8) befektetési célú ingatlan (6) BUBOR (5) családtámogatás (6) CSOK (10) felújítás (4) futamidő (6) hitel (34) hitelezés (14) hitelfelvétel (12) hitelkamat fixálás (7) hitelkiváltás (3) hitelközvetítő (6) hozam (5) ingatlan (23) jelzáloghitel (7) kamat (18) kamatfixálás (4) kamatkockázat (6) kamatkörnyezet (5) kamatos kamat (4) kamatperiódus (5) kockázat (5) kölcsön (6) lakás (6) lakáshitel (10) megtakarítás (11) mnb (5) NYESZ (3) nyugdíj (3) nyugdíjas évek (4) nyugdíjpénztár (3) pénzügyi edukáció (6) pénzügyi tippek (9) pénzügyi tudatosság (8) thm (7) törlesztőrészlet (5) zöld hitel (7) állami támogatás (21) államkötvény (4) állampapír (5)
Jogi információ: Az oldalon megjelenő tartalmak nem minősülnek hiteltanácsadásnak vagy ajánlatnak, azok kizárólag az oldal szerzőjének szakmai véleményét tükrözik, melynek célja az olvasók minél szélesebb körű, általános jellegű tájékoztatása. Amennyiben személyre szabott információkra van szüksége, vegye fel a kapcsolatot közvetlenül az oldal szerzőjével.
Előtörlesztenél, de nem tudod, mikor érdemes? Mutatom, hogyan gondold át... Nyugdíj előtakarékosságon gondolkozol? Ezt az 5 szempontot vedd figyelembe!...
A babaváró hitel kulisszatitkai, minden részlet egy helyen
Ingyenes online előadás - 2022.08.24 Szerda 18:00
Hitelfelvételi stratégiák változó inflációs környezetben, egy közgazdász szemével
Ingyenes online előadás - 2022.06.13 Hétfő 18:00
A kényelmes navigációs élmény érdekében sütiket használunk a tartalom és a közösségi funkciók biztosításához, a weboldal forgalmunk elemzéséhez. A weboldalon megtekintheted az Adatkezelési Tájékoztatót és a sütik használatának részletes leírását. ELFOGADOM
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.